Banerytteren Lasse Norman Hansen ligger efter tre ud af seks discipliner på sjettepladsen i omnium.

Nyhedsbrev: Få de vigtigste sportsnyheder TILMELD TV 2 SPORT's NYHEDSBREV HER. Har du brug for et nemt og hurtigt overblik fra sportens verden?

Hver dag ved middagstid sender vi en mail ud med de vigtigste nyheder og bedste historier.

Bemærk: Du kommer IKKE til at modtage andre forstyrrende mails, når du tilmelder dig.

Dagen sluttede desværre med en stor skuffelse for Lasse Norman Hansen i omnium, da han som den første røg ud i udskilningsløbet.

Forinden havde den forsvarende olympiske mester i omnium ellers vundet både scratch og forfølgelsesløbet (se og læs mere længere nede), hvor han i sidstnævnte endda slog den olympiske rekord.

Norman Hansen kom til at hænge langt tilbage i feltet fra start, og det blev altså ekstremt dyrt. Han fik kun seks point, og dermed røg han fra første- til sjettepladsen i konkurrencen.

Her er stillingen efter de tre første discipliner i omnium:

Thomas Boudat (FRA) 106 point Elia Viviani (ITA) 104 Mark Cavendish (GBR) 96 Roger Kluge (GER) 90 Fernando Gaviria (COL) 90 Lasse Norman (DEN) 86

Sådan gik det i forfølgelsesløbet

OL-guldvinderen i omnium fra legene i London 2012, danske Lasse Norman Hansen, har netop sat olympisk rekord i individuel forfølgelse med tiden 4:14.982

Den tidligere rekord tilhørte tempofænomenet Bradley Wiggins, der satte rekorden i 2008 med tiden 4:15.031. En rekord, der altså per dags dato er dansk.

Tiden var næsten to sekunder hurtigere end Mark Cavendish, der blev nummer to på de 4.000 meter.

Resultatet betyder, at Lasse Norman nu har vundet de første to discipliner og har lagt sig i spidsen med 80 point. Roger Kluge fra Tyskland er nummer to med 72 point, mens Mark Cavendish med 68 point er treer.

Sådan gik det i scratch

Lasse Norman Hansen forsøgte sig tidligt med et udbrud sammen med briten Mark Cavendish, men duoen blev hurtigt indhentet af feltet.

Senere havde danskeren mere held med sig, da han sammen med den tyske VM-sølvvinder Roger Kluge hentede en omgang på det øvrige felt.

Lasse Norman Hansen sikrede sejren, da han oversprintede tyskeren i den afsluttende spurt.

Danskeren har tidligere ved årets OL vundet en bronzemedalje. Det var sammen med Danmarks banelandshold i 4000 meter holdforfølgelsesløb.